印度跳蟻

係一種分佈喺印度多地嘅蟻物種。

佢哋眼大、有長嘅下顎、能夠一跳跳成幾 in 咁遠嘅距離。通常會喺朝頭早出沒獵食。

社會結構 

印度跳蟻同第啲蟻物種一樣，有真社會性，一竇蟻啲乸分做
蟻后：有生殖能力嘅，正路每個竇得一隻；
工蟻：冇生殖能力、負責係噉做嘢養起啲蟻公同蟻后；
喺一般嘅蟻物種當中，蟻后同工蟻之間條界線係定死咗嘅：一旦一個竇嘅蟻后死咗，個竇就會失去產生新工蟻嘅能力－工蟻唔會有能力話變做新蟻后；最後等到啲工蟻老死嗮，個竇就會冇能力維持自己存在而崩潰。

印度跳蟻同一般嘅蟻好唔同：喺一竇印度跳蟻當中，如果個竇嘅蟻后死咗，工蟻有機會成為新嘅蟻后；當一隻工蟻成為蟻后嗰陣，佢嘅卵巢會開始活躍，同時個腦部嘅容量會縮細大約 20%，令到佢變成淨係集中精神生蛋唔做嘢；研究仲發現，成為咗蟻后嘅工蟻，有可能會喺將來喪失蟻后地位，而且隻蟻跟住仲會變返原本噉嘅樣－佢嘅卵巢會縮細返，同時佢個腦會變大返；喺成個過程當中，隻蟻個腦縮細 20% 跟住又變返做原來大細，被指係動物界當中神經可塑性最極端嘅例子之一。

腦容量
神經可塑性

攷

拎 

蟻